
Volda den 4. januar, 2002

Statusrapport
  -  PLUTO-prosjektet  pr. 31.12.01

Innledning

Det vises til kontrakt om utviklingsoppdrag mellom ITU og HVO, pkt 3 e. 

Dette er den andre statusrapporten for PLUTO-prosjektet ved Høgskulen i Volda, ”Nye læringsformer og nye roller, lærerstudenten i IKT-støttede læringsprosesser”. Denne rapporten refererer summarisk arbeidet i prosjektet høsten 2001. 

Arbeidet denne høsten har vært konsentrert om den første ansatsen i implementeringen av prosjektets målsettinger i lærerutdanningen, og har omfattet hele første årstrinnet i allmennlærerutdanninga, engelsk i 4. studieår og ett tema i NSM 3. studieår. 

Prosjektplan:

Det vises til prosjektskissen ”Nye læringsformer og nye roller, lærerstudenten i IKT-støttede læringsprosesser”, statusrapport 1 pr. 31.06.01 og midtveisrapport pr. 31.10.01. I den første statusrapporten ble prosjektets overordnede målsettinger konkretisert og knyttet til noen innsatsområder i kommende rapportperiode (høsten 2001). 

Den skisserte planen har i all hovedsak vært fulgt i perioden. 

Aktiviteter/aktivitetsområder høsten 2001:

Ny-organisering av studentene

Nye arbeidsformer krever nye organisasjonsmodeller, både for studenter og lærere. Nye organisasjonsmodeller gir nye samhandlingsmønstre og slik også nye roller både for studenter og for lærere. Dette har vært et hovedfokus høstsemesteret 2001. 

· Årskullet på 85 studenter er organisert i basisgrupper med 4 studenter, og fungerer som den primære læringsgruppa i studiet.

· Hver basisgruppe har en fast veileder (lærerutdanner) fra HVO for hele studieåret. Basisgruppa er også praksisgruppe.

· Seminargruppene er sammensatt av 5 basisgrupper (20 studenter), og fungerer som kollektive drøftingsfora for basisgruppene. Seminargruppene veiledes av faglærerne.

· Plenum er forelesningsforum.

Tydeligere oppfølging/veiledning av studenter

Intensjonene med denne organiseringen er at studentene for det første får et tettere og mer forpliktende læringsfellesskap/arbeidsfellesskap i basisgruppene. Veiledning blir en tydeligere og mer aktiv del av studentenes læringsprosesser. Ved å knytte en fast veileder til hver av basisgruppene vil en for det andre medvirke til en tettere oppfølging av en lærerutdanner, og slik også kunne styrke profesjonsaspektet i lærerutdanninga. Basisgruppene er også fora for veiledning innenfor de enkelte fagstudium. 

Det ble arrangert et eget veilederseminar for de involverte lærerne ved studiestart høsten 2001. 

Organisering av praksisopplæringa

Helhet, sammenheng og praksistilknytning er sentralt i all profesjonsutdanning. For å utvikle og sikre denne sammenhengen utprøver vi alternative modeller for gjennomføring av praksisopplæringen knyttet til 1. års studentene i allmennlærerutdanningen. ”Avtalepraksis” er et forsøk på en fleksibel praksisgjennomføring, hvor innholdet i praksisopplæringa tilpasses innholdet i studentenes fagstudier gjennom en drøfting og avtale mellom praksisveileder, student og veileder fra høgskolen (basisgruppeveileder).  Avtalepraksis vil med noen modifikasjoner fortsette også neste semester.

Det har vært avholdt flere møter og kortere seminarer for praksisveilederne og rektorene ved øvingsskolene.

Vurderingsformer

De ulike fagene i allmennlærerutdanninga har ulike vurderingsformer. Det er en elementær didaktisk erkjennelse at det er nær sammenheng mellom vurderingsformer og arbeidsformer. 

Innledningsvis i semesteret ble det avviklet to korte seminarer om mappevurdering hvor henholdsvis Olga Dysthe, UIB og Mathias Øhra, HiVe foreleste. 

Det vil ikke bli vesentlige endringer i vurderingsformene for inneværende studieår, men dette vil bli vurdert ved fagplanrevisjonene for neste studieår.

IKT

Classfronter er denne høsten tatt i bruk som IKT-plattform for Høgskulen i Volda. Alle involverte i PLUTO prosjektet, lærere ved HVO, studenter og øvingslærere, har fått grunnleggende opplæring i dette verktøyet. Opplæringen har vært organisert og drevet gjennom et eget prosjekt for kompetanseheving i IKT ved Høgskulen i Volda. 

Classfronter er etablert som en informasjons plattform i PLUTO-prosjektet. De ulike fagene har tatt i bruk Classfronter i ulik grad i studentenes læringsprosesser. 

Oppsummering/konklusjoner

Høstsemesteret 2001 har vært oppstarten i PLUTO-prosjektet ved Høgskulen i Volda. Prosjektets bredde og omfang utfordrer prosjektets ledelse og koordinering. Å sikre felles målsettinger og felles utgangspunkt blir en sentral oppgave, samtidig som det må skapes nødvendig ”frirom” for faglig egenart innenfor de enkelte del-prosjektene. 

I det videre arbeidet vil derfor drøftinger av delprosjektenes arbeid i felles fora være et prioritert arbeid, da særlig i forhold til prosjektets oppskalering (det vises til skaleringsplan, statusrapport 1).

Roy-Asle Andreassen

    - Prosjektleder -

